ཁྱེད་ཀྱི་གློག་ཀླད་དང་ཡིག་ཆ་གསོག་འཇོག་བྱེད་སའི་སྟབས་བདེའི་ཡོ་ཆས་ནང་ཡོད་པའི་གལ་ཆེའི་གནད་དོན་ཁག་གཟབ་གཟབ་ངང་མིས་མ་ཤེས་པའི་ཐོག་སྦས་སྲུང་བྱེད་རྒྱུ་ནི་གལ་ཆེན་པོ་ཡིན།གལ་སྲིད་ཧམ་བཟུང་བྱེད་མཁན་གྱི་མིས་ཁྱེད་ཀྱི་གནས་ཚུལ་ཁག་དྲ་ཐོག་བརྒྱུད་ཀློག་པའམ་བཟོ་བཅོས་རྒྱག་པ།ཡང་ན་གློག་ཀླད་ཀྱི་མཁྲེགས་ཆས་ལ་ལག་པ་འཆང་ནས་དོ་དམ་བྱེད་ཀྱི་ཡོད་པ་སོགས་ཀྱི་གནས་ཚུལ་ཡོང་གི་ཡོད་ན་ངེས་པར་གཟབ་གཟབ་བྱེད་དགོས།ཁྱེད་ཀྱིས་དཀའ་ངལ་དེ་གཉིས་ལ་གདོང་ལེན་བྱེད་དགོས་བསམ་ན་གློག་ཀླད་ཀྱི་མཁྲེགས་ཆས་དང་དྲ་རྒྱའི་ཉེན་སྲུང་ལ་དོ་སྣང་དང་ཡར་རྒྱས་མང་ཙམ་གཏོང་དགོས།དེ་ཡང་སློབ་ཚན་དང་པོའི་ནང་འགྲེལ་བཤད་ཞུས་པའི་ནང་དོན་ཏེ་ཁྱེད་རང་གིས་གང་འདྲ་སེ་གློག་ཀླད་དེ་བཞིན་མཉེན་ཆས་རྫུས་མ་དང་གློག་ཀླད་མཁས་པའི་གཡོ་རྒྱུ་ལས་སྐྱོབ་ཐུབ་བམ།ཞེས་པ་དང་སློབ་ཚན་གཉིས་པའི་ནང་ཡོད་པའི་ཁྱེད་རང་གི་ཡིག་ཆ་ཕྱིའི་གནོད་འཚེ་ལས་ཇི་ལྟར་སྲུང་སྐྱོབ་བྱེད་དགོས་སམ།ཞེས་པ་གཉིས་གཟིགས་ན་མཁྱེན་ཐུབ།དུས་རྒྱུན་ནས་ཁྱེད་རང་གིས་གློག་ཀླད་དང་གློག་ཀླད་ནང་ཡོད་པའི་གལ་ཆེའི་ཡིག་ཆ་ཁག་ཉེན་སྲུང་བྱེད་མཁན་བང་རིམ་བཞིན་སྒྲིག་ཡོད་ན་ཕན་ཐོགས་ཆེ་བ་ཡོད།གལ་ཏེ་ཁྱེད་ཀྱི་བྱ་ཐབས་དེ་ཚོ་ལག་ལེན་བསྟར་ཐུབ་ན་གློག་ཀླད་ཉེན་སྲུང་བྱེད་མཁན་ཁ་ཤས་བེད་མེད་དུ་གྱུར་ཀྱང་རྩ་འཛིན་ཡིག་ཆ་ཁག་གནོད་སྐྱོན་གཅིག་ཀྱང་མེད་པའི་ཐོག་བརྟན་པོར་གནས་ཐུབ་ཀྱི་རེད།